代送別趙使君
作者：敖陶孫
朝代：宋

paragraphs: 白衫紫領休霑襟，聽我一曲截鐙吟。
使君五馬新鑿蹄，大江橫前氣駸駸。
問知淮民何所戀，年來家有生氂犬。
同州雜鞭且未下，山陰大錢聊可選。
門闌書生守遺經，二年作吏勞丁寧。
即日遂良鬚盡白，平生阮籍眼偏青。
君行奏書踏龍尾，好爲人間種桃李。
魚竿冷宦不足言，有一負公如此水。